
Walisisk 


Ju walisiske Sproake (dt. Walisisch ) is ne keltiske Sproake, ju der 
boald wad in Wales (Cymru), deeruum do Waliser sik salwen un hiere 
Sproake Cymraeg naame. (Sprak [komri, komraig]). 

Madnunner baale 750.000 Ljuude Walisisk, wierfon in: 

- Wales: 611,000 

■ Anglound: 133,000 

■ Chubut, Argentinien: 25,000 

Ju Sproake lat uus gans froamd un froier haabe do Geleerden meend, 
dat waas neen indogermaniske Sproake. Man daach is ju dat. 

Ju Sproake gungt toun Biespil so: 

Mae gath ary gadair 
[mai gath ar e gadar] 

'Deer is n Kat ap dan Stoul.' 

Deeruut hoalje wie foulgjende Woude: 
mae = deer is 

gath = cath = Kat; (th as in angelsk thin) 
ar = ap 

y = dan (uk: ju, die, dat) 
gadair = cadair = Stoul 

Also fange cath un cadair gewoonelk oun mad C (spreeken as:[k]), 
man annert sik dat in bestimde Kombinatione tou G. 

Dat hat Mutation un spielt in dat Walisiske ne groote Rulle, uk bie uur 
Konsonante. 

Cath is hier dat eensichste Woud, wat bekoand lut. 

N uur Sats: 

Mae ’r ci yn yr ystafell. 

[mai r kie en er estawaLL] 

'Deer is die Huund in ju Stoowe.' 

Deeruut leere wie: 

‘r = yr = y = dan (uk: ju, die, dat) 



Wofuul Ljuude der Walisisk 
baale in Wales: in dat 
Noudwaaste uur 62,5%, in dat 
Suudaaste unner 12,5%. 



Ju national Eisteddfod, dat 
groote Sjungerfast ton do 


Waliser. Deeroun sit dat Woud 
eistedd 'sitte 1 , man daalich kon 
me uk haaruumeloope un sik dat 
ap dat groote Skirm bekiekje. 


ci = Huund 
ystafell = Stoowe. 

Dat laaste Woud had also mad ST wat Bekoandes un ci kanne wie wier, as wie an n Kynologe 
('Huundetuchter') toanke. 

Dat walisiske LL wad uutspreeken as L wiiiilt touglieke Tied Luft truch do Tuske gungt. Deeruut kon me 
ferstounde wieruum die walisiske Noome Lloyd oafte as Floyd uutspreeken wad. 


N uur Biespil: 

Mae efyn eistedd; (dd=th as in angelsk this) 

'Deer is hie an’t sitten' = 'Hie sit.' 

Dat lat komplitsierd, man eegentelk is dat in dat Angelske juust gliek: 





He is sitting = ‘hie sit’ un so uk: 

Rydw i yn eistedd = I am sitting = ‘iek sitte’ 

Rwy tiyn eistedd = You are sitting = ‘du sitst’ 

Ap ju Wiese hougje Froamde nit aal do Foarme as sit-sitte-sitst fon aal Tiedwoude tou leeren. 

Me toankt wail, dat dat deerhaar kumt, as do keltiske Ienwoonere fon Anglound aal dat Germaniske leere 
moasten, as jo siet 449 ap eenmoal fon do Angeln uurharsked wuuden. 

Sjuch uk 

■ Ju walisiske Wikipedia 


Ferbiendengen atter buuten 


■ Duiitsk-Walisisk un Walisisk-Duutsk Woudebouk (http://johannes.heinecke.free.fr/dict/cymrae 
9 /) 

■ Kurs Walisisk ap angelsk (http://www.bbc.co.uk/wales/learnwelsh/). 

■ Uur ju Uurseeke fon Mutation (Kap. 5) (http://www.ekfrysk.host22.com/ASHYP5b2.htm). 

■ Uursicht fon Leermiddele un sowat (http://www.linguae-celticae.Org/Lernen.htm#Wali). 

■ Automatiske Uursattenge! (http://translate.google.com/translate_t?hl=&ie=UTF-8&text=cydymd 
eimlad&sl=cy&tl=de#de%7Ccy%7Clch%20liebe%20dich) 

■ Einfuhrung in die Walisische Sprache (http://www.sksk.de/formulare/cymraeg.pdf) 

